Spørgsmål til del 1: Lokal- og akkordaftaler (vvs-overenskomsten)

**Overenskomstens muligheder for større fleksibilitet**

1. I hvilke situationer bruger virksomheden typisk lokalaftaler?
2. Hvad er forskellen på en lokalaftale og en individuel aftale?
3. Hvilke typer af aftaler skal altid forhandles med en tillidsrepræsentant?

**Varierende/fleksibel ugentlig arbejdstid**

1. Hvilke betingelser skal være opfyldt, når en vvs-virksomhed indgår en lokalaftale om varierende/fleksibel arbejdstid?
2. Hvilke regler gælder, når der indgås en lokalaftale om fravigelse af vvs-overenskomstens bestemmelser om rejsearbejde (zonepenge)?

**Lønsystemer**

1. Hvad er formålet med at indgå aftaler om præstationsfremmende lønsystemer?
2. Hvorfor er det en god idé at at revurdere lønsystemet efter en periode på f.eks. 2-3 år?
3. Må man sænke timelønnen for en medarbejder, der ikke lever op til kriterierne for bonusudbetaling?

**Funktionærlignende ansættelser**

1. Hvad er fordelen for virksomheden ved at ansætte en medarbejder på funktionærlignende vilkår?
2. Hvad skal virksomheden være særligt opmærksom på, når den ansætter medarbejdere på funktionærlignende vilkår?

**Overenskomstfravigende aftaler**

1. Hvad er fordelen for virksomheden ved at lave en overenskomstfravigende aftale?
2. Hvilke områder i vvs-overenskomsten kan man indgå overenskomstfravigende aftaler på?
3. I hvilke tilfælde er det muligt at indgå en overenskomstfravigende aftale udenom tillidsrepræsentanten?

**Opsigelse af lokalaftaler**

1. Hvad gør virksomheden, hvis den ønsker at opsige en lokalaftale?
2. Hvad sker der, hvis parterne ikke gennem forhandling kan blive enige om en ny lokalaftale?

**Akkord- og/eller lokalaftaler**

1. I hvilke situationer er en lokalaftale en fordel?
2. I hvilke situationer er akkordaftaler en fordel?
3. Hvad er forskellen på akkordret og akkordpligt?

**Akkordregler**

1. Hvilke forhold skal altid beskrives i akkordaftalen?
2. Hvorfor er det en dårlig idé at aflønne daglønstimer efter en sats, der f.eks. svarer til gennemsnittet af akkorden?
3. Hvad skal du som entrepriseleder være opmærksom på, når du forhandler betaling for ekstraarbejde med akkordholder?

**Indgåelse af akkordaftaler**

1. Nævn 3 vigtige opmærksomhedspunkter, når du indgår akkordaftaler?
2. Kan virksomheden afvise en akkorddeltager som akkordholder ønsker skal indgå i teamet?

**Afslutning af akkorden**

1. Hvad skal med i aftalen om akkordens afslutning?
2. Hvem har ansvaret for at udarbejde og aflevere akkordregnskabet?
3. Hvad er fristen for kritik af akkordregnskabet?

**Alternativer til akkord**

1. Hvorfor kan det være svært at benytte alternativer til akkord på vvs-området?
2. Hvilke alternativer til akkord er velegnet til mindre opgaver og virksomheder?